《大长公府群花屏诗 其二 白茶》
元代·朱德润

秋高银河泻，碧宇净如洗。飞仙自天来，幻作白茶蕊。

清香不自媚，迥出山谷底。盈盈双玉环，婉立庭户里。

风霜非故林，雨露结新意。

作者简介：（1294—1365）睢阳人，徙吴中，字泽民。工画山水人物，能诗，善书。仁宗延祐末荐授应奉翰林文字，兼国史院编修。英宗嗣位，出为镇东儒学提举，后弃官归。顺帝至正中，起为行中书省照磨，摄守长兴。有《存复斋集》。